
ЕЎРАЗІЙСКІ МІЖУРАДАВЫ САВЕТ


РАШЭННЕ 

1 кастрычніка 2024 г. 			№ 2 					г. Ерэван
Аб Асноўных напрамках прамысловага супрацоўніцтва ў рамках Еўразійскага эканамічнага саюза да 2030 года
З мэтай рэалізацыі пункта 6 артыкула 92 Дагавора аб Еўразійскім эканамічным саюзе ад 29 мая 2014 года Еўразійскі міжурадавы савет вырашыў:
1. Зацвердзіць прыкладзеныя Асноўныя напрамкі прамысловага супрацоўніцтва ў рамках Еўразійскага эканамічнага саюза да 2030 года.
2. Урадам дзяржаў – членаў Еўразійскага эканамічнага саюза сумесна з Еўразійскай эканамічнай камісіяй забяспечыць рэалізацыю Асноўных напрамкаў прамысловага супрацоўніцтва ў рамках Еўразійскага эканамічнага саюза да 2030 года, зацверджаных гэтым Рашэннем.
3. Гэта Рашэнне ўступае ў сілу з даты яго афіцыйнага апублікавання.
 
	Члены Еўразійскага міжурадавага савета:


	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	ЗАЦВЕРДЖАНЫ
Рашэннем Еўразійскага
міжурадавага савета
ад 1 кастрычніка 2024 г. № 2



АСНОЎНЫЯ НАПРАМКІ
прамысловага супрацоўніцтва ў рамках 
Еўразійскага эканамічнага саюза да 2030 года
I. Агульныя палажэнні
Гэтыя Асноўныя напрамкі распрацаваны ў адпаведнасці з артыкулам 92 Дагавора аб Еўразійскім эканамічным саюзе ад 29 мая 2014 года (далей – Дагавор), з’яўляюцца сярэднетэрміновым стратэгічным дакументам і вызначаюць задачы, напрамкі, механізмы, інструменты (мерапрыемствы), прыярытэтныя віды эканамічнай дзейнасці для прамысловага супрацоўніцтва ў рамках Еўразійскага эканамічнага саюза (далей – Саюз) па пераліку згодна з дадаткам № 1, якія датычацца апрацоўчай прамысловасці (за выключэннем харчовай перапрацоўкі), і пералік адчувальных тавараў, прыярытэтных для прамысловага супрацоўніцтва дзяржаў – членаў Саюза (далей – дзяржавы-члены).
Гэтыя Асноўныя напрамкі не распаўсюджваюцца на здабычу паліўна-энергетычных карысных выкапняў, вытворчасць коксу і прадуктаў нафтаперапрацоўкі, вытворчасць узбраення і боепрыпасаў, вытворчасць харчовай і тытунёвай прадукцыі, а таксама забеспячэнне энергетычнымі рэсурсамі.
Дасягненне мэт, устаноўленых пунктам 3 артыкула 92 Дагавора, і развіццё прамысловага супрацоўніцтва ў перыяд да 2030 года з улікам атрыманых вынікаў і цяперашняга ўзроўню прамысловага супрацоўніцтва ў рамках Саюза, а таксама нацыянальных прыярытэтаў развіцця дзяржаў-членаў патрабуюць вырашэння наступных задач:
стымуляванне апераджальнага росту прамысловай вытворчасці ў дзяржавах-членах на аснове выкарыстання патэнцыялу ўнутранага рынку Саюза;
аб’яднанне намаганняў па лакалізацыі на тэрыторыях дзяржаў-членаў сумеснай вытворчасці ў прыярытэтных для іх напрамках;
умацаванне кааперацыйнага ўзаемадзеяння ў прамысловай сферы;
развіццё механізмаў падтрымкі рэалізацыі сумесных кааперацыйных праектаў у галінах прамысловасці, у тым ліку ўдасканальванне інструментаў фінансавай падтрымкі ўказаных праектаў;
ліквідацыя бар’ераў і максімальнае скарачэнне выключэнняў і абмежаванняў для свабоднага перамяшчэння тавараў, паслуг, капіталу і рабочай сілы на ўнутраным рынку Саюза;
садзейнічанне ўцягненню ў прамысловую кааперацыю суб’ектаў малога і сярэдняга прадпрымальніцтва дзяржаў-членаў;
стварэнне ўмоў для фарміравання еўразійскіх кампетэнцый па актуальных напрамках тэхналагічнага развіцця;
павышэнне канкурэнтаздольнасці сумесна вырабленай прамысловай прадукцыі і садзейнічання яе экспарту на рынкі трэціх краін;
развіццё супрацоўніцтва ў сферы:
«зялёных» тэхналогій;
павышэння экалагічнасці прамысловых вытворчасцей;
рацыянальнага выкарыстання прыродных рэсурсаў;
інавацыйнага і тэхналагічнага развіцця прамысловай вытворчасці дзяржаў-членаў;
лічбавай трансфармацыі прамысловасці.
З мэтай рэалізацыі гэтых Асноўных напрамкаў дзяржавы-члены забяспечваюць правядзенне прамысловай палітыкі ў рамках Саюза ў адпаведнасці з правам Саюза.
Рэалізацыя гэтых Асноўных напрамкаў не павінна перашкаджаць распрацоўцы, фарміраванню і рэалізацыі палітыкі дзяржаў-членаў у прамысловай сферы.
II. Напрамкі развіцця 
прамысловага супрацоўніцтва ў рамках Саюза
Напрамкі развіцця прамысловага супрацоўніцтва ў рамках Саюза вызначаюць падыходы да прапрацоўкі пытанняў і рэалізацыі адпаведных праектаў пры ўзаемадзеянні дзяржаў-членаў.
Можна вылучыць наступныя асноўныя напрамкі развіцця прамысловага супрацоўніцтва ў рамках Саюза да 2030 года.
Напрамак 1. Выкарыстанне патэнцыялу ўнутранага рынку Саюза
Для развіцця ў рамках Саюза кааперацыйных сувязей, ліквідацыі бар’ераў, лакалізацыі сумесных вытворчасцей, уцягнення малых і сярэдніх прамысловых прадпрыемстваў у вытворчыя ланцужкі ў рамках Саюза будзе найбольш поўна і эфектыўна задзейнічаны наяўны патэнцыял унутранага рынку Саюза з выкарыстаннем магчымасцей рэгіянальнай эканамічнай інтэграцыі.
У прыватнасці, выкарыстанне патэнцыялу ўнутранага рынку Саюза будзе накіравана на:
развіццё кааперацыйных сувязей прамысловых комплексаў дзяржаў-членаў і фарміраванне вытворчых ланцужкоў у прыярытэтных відах эканамічнай дзейнасці для прамысловага супрацоўніцтва ў рамках Саюза;
рэалізацыю механізму ўзаемнага інфармавання дзяржаў-членаў аб нацыянальных прамысловых палітыках у дачыненні да адчувальных тавараў, прыярытэтных для прамысловага супрацоўніцтва ў рамках Саюза, па пераліку згодна з дадаткам № 2 у адпаведнасці з парадкам згодна з дадаткам № 3;
развіццё і лакалізацыю сумеснай вытворчасці на тэрыторыях дзяржаў-членаў у прыярытэтных для іх напрамках;
развіццё механізмаў падтрымкі рэалізацыі сумесных кааперацыйных праектаў у галінах прамысловасці;
прапрацоўку пытанняў, якія датычацца ліквідацыі бар’ераў і максімальнага скарачэння выключэнняў і абмежаванняў на ўнутраным рынку Саюза;
садзейнічанне ўцягненню ў прамысловую кааперацыю суб’ектаў малога і сярэдняга прадпрымальніцтва дзяржаў-членаў.
Напрамак 2. Развіццё прамыслова-тэхналагічнага 
супрацоўніцтва ў рамках Саюза
У сферы прамыслова-тэхналагічнага супрацоўніцтва ў рамках Саюза будзе ажыццяўляцца ўзаемадзеянне дзяржаў-членаў па пытаннях тэхналагічнага прагназавання, укаранення інавацый у тэхналагічныя працэсы прамысловай вытворчасці, маштабнага выкарыстання лічбавых тэхналогій. Патрабуецца таксама зрабіць сумесныя намаганні па стварэнні ўмоў для фарміравання еўразійскіх кампетэнцый па актуальных для дзяржаў-членаў напрамках тэхналагічнага развіцця.
Указаныя задачы будуць вырашацца шляхам:
тэхналагічнага прагназавання ў рамках Саюза;
ажыццяўлення супрацоўніцтва ў сферы «зялёных» тэхналогій і павышэння экалагічнасці прамысловых вытворчасцей;
узаемадзеяння ў сферы:
развіцця індустрыяльна-інавацыйнай інфраструктуры;
лічбавай трансфармацыі прамысловасці і выкарыстання магчымасцей інтэграванай інфармацыйнай сістэмы Саюза.
Напрамак 3. Развіццё супрацоўніцтва на экспартных рынках
Адным з асноўных арыенціраў для стварэння ўмоў, якія спрыяюць стварэнню новых і дыверсіфікацыі дзеючых вытворчасцей, з’яўляецца пашырэнне рынкаў збыту прадукцыі за межы дзяржаў-членаў. Гэты напрамак патрабуе задзейнічання інструментаў, якія спрыяюць пазіцыянаванню сумесна вырабленай прадукцыі на рынках трэціх краін, пастаяннага дыялогу на міжнародным узроўні, а таксама развіцця прамысловага супрацоўніцтва ў рамках гандлёвых пагадненняў, якія заключаюцца паміж дзяржавамі-членамі і трэцімі краінамі.
Указаныя задачы будуць рэалізаваны шляхам:
узаемадзеяння па пытаннях развіцця прамысловага супрацоўніцтва з трэцімі краінамі з улікам Асноўных напрамкаў міжнароднай дзейнасці Еўразійскага эканамічнага саюза;
узаемадзеяння ў сферы прасоўвання сумесна вырабленай прамысловай прадукцыі дзяржаў-членаў на рынкі трэціх краін.
Аналітычнае суправаджэнне рэалізацыі гэтых Асноўных напрамкаў ажыццяўляецца з улікам індыкатараў па пераліку згодна з дадаткам № 4, а таксама з улікам плана мерапрыемстваў па інфармацыйна-аналітычным суправаджэнні рэалізацыі гэтых Асноўных напрамкаў згодна з дадаткам № 5.
_____________
	
	ДАДАТАК № 1
да Асноўных напрамкаў
прамысловага супрацоўніцтва
ў рамках Еўразійскага
эканамічнага саюза да 2030 года




ПЕРАЛІК
прыярытэтных відаў эканамічнай дзейнасці
для прамысловага супрацоўніцтва ў рамках 
Еўразійскага эканамічнага саюза


1. Авіябудаванне.
2. Аўтамабілебудаванне.
3. Машынабудаванне ў вадароднай энергетыцы.
4. Машынабудаванне ў аднаўляльнай энергетыцы і сістэмах назапашвання энергіі.
5. Чыгуначнае машынабудаванне.
6. Касмічныя тэхналогіі.
7. Лёгкая прамысловасць.
8. Мэблевая прамысловасць.
9. Металургічная прамысловасць.
10. Нафтагазавае машынабудаванне.
11. Апрацоўка драўніны і вытворчасць вырабаў з дрэва.
12. Вытворчасць аўтамабільнага электратранспарту, камплектуючых для яго і зараднай інфраструктуры.
13. Вытворчасць будаўнічых матэрыялаў.
14. Вытворчасць цэлюлозы, паперы і вырабаў з паперы.
15. Спецыялізаванае машынабудаванне (сельскагаспадарчае машынабудаванне; машыны і абсталяванне для вытворчасці харчовых прадуктаў і напіткаў; будаўніча-дарожнае машынабудаванне, уключаючы землярыйныя машыны, машыны для будаўніцтва і ўтрымання дарог, машыны для транспарціроўкі будаўніча-дарожных матэрыялаў, пад’ёмна-транспартныя машыны, машыны і абсталяванне для вытворчасці будаўнічых матэрыялаў; машыны і абсталяванне для горных работ; лясная тэхніка; аэрадромная тэхніка; пажарная тэхніка, камунальныя машыны; смеццесартавальная тэхніка, прычапная тэхніка і надбудовы на шасі; матацыклетная тэхніка; тэхніка павышанай праходнасці; партовая тэхніка; складская тэхніка, а таксама іншыя машыны і абсталяванне, не ўключаныя ў вышэйпералічаныя групы).
16. Радыёэлектронная прамысловасць (у тым ліку вытворчасць вылічальнай, электроннай і аптычнай тэхнікі і мікраэлектронікі).
17. Станкабудаванне.
18. Суднабудаўнічая прамысловасць.
19. Цяжкае машынабудаванне.
20. Фармацэўтычная прамысловасць і вытворчасць медыцынскіх вырабаў.
21. Хімічная прамысловасць.
22. Энергетычнае машынабудаванне, электратэхнічная і кабельная прамысловасць.
23. Ювелірная прамысловасць.
24. Машынабудаванне ў сферы ядзерных і радыяцыйных тэхналогій.

_____________

	
	ДАДАТАК № 2
да Асноўных напрамкаў
прамысловага супрацоўніцтва
ў рамках Еўразійскага
эканамічнага саюза да 2030 года



ПЕРАЛІК
адчувальных тавараў, прыярытэтных 
для прамысловага супрацоўніцтва ў рамках 
Еўразійскага эканамічнага саюза


	Найменне пазіцыі
	Код ТН ЗЭД*

	I. Аўтамабілебудаванне

	Аўтамабілі легкавыя
	з 8703

	Аўтобусы
	з 8702

	Аўтамабілі грузавыя і спецыяльныя
	з 8704, 8705

	Кар’ерныя самазвалы
	з 8704

	Прычэпы і паўпрычэпы
	з 8716

	Часткі і прылады маторных транспартных сродкаў, у тым ліку рухавікі ўнутранага згарання, кузавы і шасі аўтатранспартных сродкаў
	з 8407, з 8408, 8706 00 – 8708

	II. Вытворчасць гумавых і пластмасавых вырабаў

	Шыны аўтамабільныя
	з 4011

	III. Лёгкая прамысловасць

	Пража і тканіны баваўняныя
	5205 – 5212

	Пража і тканіны шарсцяныя
	5106, 5107, 5109, 5111, 5112

	Пража і тканіны шаўковыя
	5004 00, 5005 00
з 5006 00, 5007

	Пража і тканіны льняныя
	5306, 5309

	Ніткі і валокны хімічныя
	5401 – 5406 00 000 0, 5501 – 5504

	Тканіны з сінтэтычных і штучных валокнаў і ніцей, у т. л. комплексных (уключаючы штапельныя)
	5407 – 5408, 5512 – 5516

	Ніткі швейныя з хімічных валокнаў, пража з хімічных валокнаў (сінтэтычных і штучных)
	5508 – 5511

	Коўдры і пледы дарожныя
	6301

	Бялізна пасцельная, сталовая, туалетная і кухонная
	6302

	Дываны і іншыя тэкстыльныя падлогавыя пакрыцці
	5701 – 5705 00

	Трыкатажныя палотны машыннага або ручнога вязання
	6001 – 6006

	Нятканыя матэрыялы
	5602, 5603

	Тэкстыльныя матэрыялы прамочаныя, у тым ліку матэрыялы кордныя для шын
	5902, з 5903, 5906, з 5907 00 000 0

	Трыкатажныя вырабы, уключаючы верхняе адзенне, нацельную бялізну, світары, джэмперы і аналагічныя вырабы
	6101 – 6117

	Адзенне з тэкстыльных матэрыялаў (акрамя трыкатажных), уключаючы верхняе адзенне, нацельную бялізну і аналагічныя вырабы, 
акрамя гарсэтных вырабаў
	6201 – 6217

	Галаўныя ўборы
	6504 00 000 0 – 6506

	Прадметы адзення, рэчы да адзення і іншыя вырабы, з натуральнага футра
	4303

	Вырабленая скура, у тым ліку замша
	4104-4107, 4112 00 000 0 – 4114

	Абутак і часткі абутку
	6401 – 6406

	Чамаданы, сумкі дамскія і аналагічныя вырабы
	з 4202


	IV. Металургічная прамысловасць

	Стальны пракат
	7208 – 7217, 7219 – 7223 00, 7225 – 7229

	Трубы стальныя
	7303 00 – 7306


	V. Прамысловасць будаўнічых матэрыялаў

	Шкло
	7002 – 7004, 7006 00, 7007

	Шкловалакно і шклотканіна
	7019

	Керамічныя пліты і пліткі
	з 6907

	Цэмент
	з 2523

	Цэгла будаўнічая, блокі для падлогі, камяні керамічныя апорныя або для запаўнення бэлечных канструкцый і аналагічныя вырабы з керамікі
	6904

	Санітарна-тэхнічныя вырабы з керамікі
	6910

	Шкло тэрмічна паліраванае і шкло са шліфаванай або паліраванай паверхняй, у лістах, якое мае або не мае паглынальны, адлюстравальны або неадлюстравальны слой, але не апрацаванае іншым спосабам
	7005

	Люстэркі шкляныя, у рамах або без рам, уключаючы люстэркі задняга агляду
	7009

	Шклопакеты
	7008 00


	VI. Вытворчасць электрычнага абсталявання

	Халадзільнікі і маразільнікі бытавыя
	8418

	Машыны пральныя бытавыя
	8450

	Лямпы напальвання і святлодыёдныя лямпы
	з 8539

	VII. Вытворчасць машын і абсталявання 
для сельскай і лясной гаспадаркі

	Трактары гусенічныя і колавыя
	з 8701

	Камбайны збожжаўборачныя
	з 8433

	Машыны сельскагаспадарчыя, садовыя або лесагаспадарчыя для падрыхтоўкі і апрацоўкі глебы
	з 8432

	VIII. Вытворчасць іншага транспартнага абсталявання

	Суцэльнакатаныя колы для чыгуначнага рухомага саставу
	з 8607

	IX. Прадукцыя з дрэва і паперы

	Пліты драўняна-стружкавыя
	4410

	Пліты драўняна-валакністыя
	4411

	Фанера
	4412

	Лесаматэрыялы
	4401, 4403


 
______________________________
*Для мэт прымянення гэтага пераліку неабходна кіравацца найменнем віду прадукцыі, коды ТН ЗЭД ЕАЭС прыведзены для даведкі.

_____________

	
	ДАДАТАК № 3
да Асноўных напрамкаў
прамысловага супрацоўніцтва
ў рамках Еўразійскага
эканамічнага саюза да 2030 года



ПАРАДАК
узаемнага інфармавання дзяржаў – членаў Еўразійскага 
эканамічнага саюза і правядзення кансультацый у дачыненні да адчувальных тавараў, прыярытэтных для прамысловага супрацоўніцтва ў рамках Еўразійскага эканамічнага саюза
I. Агульныя палажэнні
[bookmark: _Hlk191129399]1. Гэты Парадак распрацаваны ў адпаведнасці з пунктам 8 артыкула 92 Дагавора аб Еўразійскім эканамічным саюзе ад 29 мая 2014 года з мэтай узаемнага ўліку пазіцый дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) перад прыняццем мер прамысловай палітыкі ў дачыненні да адчувальных тавараў, прыярытэтных для прамысловага супрацоўніцтва ў рамках Саюза (далей – адчувальныя тавары), і вызначае тэрміны і паслядоўнасць дзеянняў упаўнаважаных у сферы распрацоўкі нарматыўных прававых актаў па пытаннях рэалізацыі нацыянальнай прамысловай палітыкі органаў дзяржаўнай улады дзяржаў-членаў (далей – упаўнаважаныя органы) і Еўразійскай эканамічнай камісіі (далей – Камісія) пры правядзенні кансультацый у дачыненні да адчувальных тавараў (далей – кансультацыі) і ўзаемным інфармаванні дзяржаў-членаў аб запланаваных напрамках рэалізацыі нацыянальнай прамысловай палітыкі (далей – узаемнае інфармаванне).
2. Па прапанове дзяржавы-члена і са згоды астатніх дзяржаў-членаў правядзенне кансультацый і ўзаемнае інфармаванне могуць ажыццяўляцца ў дачыненні да тавараў, не ўключаных у пералік адчувальных тавараў, прыярытэтных для прамысловага супрацоўніцтва ў рамках Еўразійскага эканамічнага саюза (дадатак № 2 да Асноўных напрамкаў прамысловага супрацоўніцтва ў рамках Еўразійскага эканамічнага саюза да 2030 года, зацверджаных Рашэннем Еўразійскага міжурадавага савета ад 	            	2024 г. №   ).
3. Правядзенне кансультацый і ўзаемнае інфармаванне не перашкаджаюць ажыццяўленню дзяржавамі-членамі ўнутрыдзяржаўнага ўзгаднення праектаў нарматыўных прававых актаў і прыняццю імі такіх актаў.
Для мэт гэтага Парадку пад нарматыўнымі прававымі актамі (праектамі актаў) разумеюцца нарматыўныя прававыя акты дзяржаў-членаў у сферы прамысловасці, акты органаў дзяржаўнай улады дзяржаў-членаў (праекты такіх актаў), дзяржаўныя і ведамасныя праграмы (праекты такіх праграм) па пытаннях рэалізацыі нацыянальнай прамысловай палітыкі.
4. Пры арганізацыі правядзення кансультацый і ўзаемным інфармаванні дзяржавамі-членамі і Камісіяй пры наяўнасці тэхнічнай магчымасці выкарыстоўваюцца аператыўныя каналы сувязі (электронная пошта, факсімільная сувязь).
II. Правядзенне кансультацый
5. Кансультацыі праводзяцца па прапановах упаўнаважаных органаў.
Камісія па ўзгадненні з дзяржавамі-членамі можа ініцыяваць правядзенне кансультацый у выпадку, калі ў дачыненні да нарматыўных прававых актаў (праектаў актаў) дзяржавамі-членамі не было забяспечана папярэдняе інфармаванне ў адпаведнасці з пунктам 17 гэтага Парадку.
6. Прапановы аб правядзенні кансультацый накіроўваюцца ў Камісію ўпаўнаважаным органам не пазней за 20 працоўных дзён да прапанаванай даты правядзення кансультацый.
7. Камісія на працягу 3 працоўных дзён з дня атрымання прапановы аб правядзенні кансультацый накіроўвае адпаведную інфармацыю ва ўпаўнаважаныя органы іншых дзяржаў-членаў з указаннем прапанаванай даты, месца і фармату правядзення кансультацый.
8. Упаўнаважаныя органы на працягу 7 працоўных дзён з дня атрымання інфармацыі ад Камісіі інфармуюць Камісію аб узгадненні прапановы аб правядзенні кансультацый або накіроўваюць свае прапановы аб правядзенні кансультацый, а таксама інфармацыю аб удзельніках кансультацый.
9. Інфармацыйнае суправаджэнне кансультацый (стварэнне праекта пратакола, рассылка інфармацыі аб пазіцыях дзяржаў-членаў) ажыццяўляецца Камісіяй.
10. Кансультацыі могуць праводзіцца ў рамках Кансультатыўнага камітэта па прамысловасці і (або) на пляцоўцы Камісіі.
Правядзенне кансультацый можа ажыццяўляцца шляхам правядзення пасяджэння як у вочным фармаце, так і ў фармаце відэаканферэнцыі.
11. Пры правядзенні кансультацый у фармаце відэаканферэнцыі арганізацыя відэа-канферэнц-сувязі забяспечваецца ўпаўнаважанымі органамі і Камісіяй самастойна.
12. У кансультацыях могуць прымаць удзел:
а) ад дзяржаў-членаў – прадстаўнікі ўпаўнаважаных органаў і іншых зацікаўленых органаў, а таксама па запрашэнні ўпаўнаважаных органаў – прадстаўнікі бізнес-супольнасцей, арганізацый-вытворцаў і спажыўцоў прамысловай прадукцыі, асацыяцый і іншых аб’яднанняў вытворцаў і спажыўцоў;
б) ад Камісіі – прадстаўнікі дэпартамента, да кампетэнцыі якога адносяцца пытанні прамысловай палітыкі, а таксама іншых зацікаўленых дэпартаментаў Камісіі.
13. Па выніках правядзення кансультацый складаецца пратакол, які накіроўваецца дзяржавам-членам на працягу 5 працоўных дзён з даты правядзення кансультацый.
14. Па прапанове дзяржавы-члена ў ходзе кансультацый можа быць разгледжана пытанне аб распрацоўцы і ўнясенні ў Камісію зацікаўленай дзяржавай-членам адпаведнага праекта акта органа Саюза.
15. Выдаткі, звязаныя з правядзеннем кансультацый, ажыццяўляюцца дзяржавамі-членамі і Камісіяй самастойна.
III. Узаемнае інфармаванне
16. Дзяржавы-члены забяспечваюць інфармаванне ўпаўнаважанымі органамі Камісіі аб запланаваных напрамках рэалізацыі нацыянальнай прамысловай палітыкі ў дачыненні да адчувальных тавараў шляхам накіравання праектаў нарматыўных прававых актаў, а таксама інфармацыі аб іх па форме згодна з дадаткам.
17. Праекты нарматыўных прававых актаў і інфармацыя аб іх накіроўваюцца ўпаўнаважанымі органамі ў Камісію пасля ўзгаднення гэтых праектаў нарматыўных прававых актаў з зацікаўленымі органамі дзяржаўнай улады дзяржаў-членаў, а праекты нарматыўных прававых актаў, якія не патрабуюць узгаднення з іншымі органамі дзяржаўнай улады дзяржаў-членаў, і інфармацыя аб іх – пасля правядзення ўнутрыведамаснага ўзгаднення.
18. Камісія забяспечвае накіраванне праекта нарматыўнага прававога акта і інфармацыі аб ім, якія паступілі ад упаўнаважанага органа, ва ўпаўнаважаныя органы іншых дзяржаў-членаў на працягу 3 працоўных дзён з дня паступлення ў Камісію ўказаных праекта і інфармацыі, а таксама ўносіць праекты нарматыўных прававых актаў і інфармацыю аб іх, якія паступілі ад упаўнаважанага органа, у рэестр нарматыўных прававых актаў (праектаў актаў), прынятых (распрацаваных) дзяржавамі-членамі ў дачыненні да адчувальных тавараў, размешчаны ў закрытым доступе на партале прамысловасці на афіцыйным сайце Саюза.
19. Упаўнаважаныя органы накіроўваюць у Камісію заўвагі і прапановы па праекце нарматыўнага прававога акта, які паступіў (пры наяўнасці), не пазней за 20 працоўных дзён з дня атрымання імі праекта акта і інфармацыі аб ім або не пазней за 20 працоўных дзён з дня ўнясення праекта нарматыўнага прававога акта ў рэестр, указаны ў пункце 18 гэтага Парадку.
20. Камісія на працягу 3 працоўных дзён з дня атрымання ад упаўнаважаных органаў заўваг і прапаноў па праекце нарматыўнага прававога акта, які паступіў, прадстаўляе іх ва ўпаўнаважаны орган, што прадставіў гэты праект, які разглядае іх і не пазней за 10 працоўных дзён з дня атрымання заўваг і прапаноў прадстаўляе ў Камісію інфармацыю аб выніках іх разгляду.
21. Камісія на працягу 3 працоўных дзён з дня атрымання інфармацыі, указанай у пункце 20 гэтага Парадку, накіроўвае яе ва ўпаўнаважаныя органы іншых дзяржаў-членаў.
22. Інфармаванне Камісіі і дзяржаў-членаў аб праектах нарматыўных прававых актаў не перашкаджае праходжанню працэдуры ўнутрыдзяржаўнага ўзгаднення і прыняццю гэтых актаў дзяржавай-членам.

_____________


	
	ДАДАТАК
да Парадку ўзаемнага інфармавання
дзяржаў – членаў Еўразійскага эканамічнага саюза і правядзення кансультацый у дачыненні да адчувальных тавараў, прыярытэтных для прамысловага супрацоўніцтва ў рамках Еўразійскага эканамічнага саюза


 
ФОРМА
ўзаемнага інфармавання дзяржаў – членаў Еўразійскага эканамічнага саюза ў дачыненні да адчувальных тавараў, прыярытэтных для прамысловага супрацоўніцтва ў рамках Еўразійскага эканамічнага саюза
	Найменне праекта нарматыўнага прававога акта
	Тавары (галіна), у дачыненні да якіх будзе прымяняцца нарматыўны прававы акт
	Тэрмін распрацоўкі, запланаваная дата прыняцця нарматыўнага прававога акта
	Мэта прыняцця нарматыўнага прававога акта
	Апісанне мер прамысловай палітыкі, прадугледжаных праектам нарматыўнага прававога акта
	Тэрмін дзеяння нарматыўнага прававога акта
	Дадатковая інфармацыя*

	1
	2
	3
	4
	5
	6
	7


 
______________________________
* Указваюцца наяўныя ў распараджэнні ўпаўнаважанага органа дзяржаўнай улады дзяржавы – члена Еўразійскага эканамічнага саюза статыстычныя даныя па тавары (галіне), а таксама ацэнка ўплыву на галіну мер, прадугледжаных праектам нарматыўнага прававога акта, і іншая інфармацыя.

_____________

	
	ДАДАТАК № 4
да Асноўных напрамкаў
прамысловага супрацоўніцтва
ў рамках Еўразійскага
эканамічнага саюза да 2030 года




ПЕРАЛІК
індыкатараў развіцця прамысловасці
 і кааперацыйнага супрацоўніцтва ў рамках
Еўразійскага эканамічнага саюза

I. Індыкатары росту і структуры прамысловай вытворчасці
1. Тэмпы росту прамысловай вытворчасці ў цэлым і ў апрацоўчай прамысловасці ў прыватнасці ў супастаўных цэнах
2. Аб’ёмы вытворчасці прамысловых тавараў у цэлым і тавараў апрацоўчай прамысловасці ў прыватнасці дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) у справаздачным перыядзе
3. Доля апрацоўчай прамысловасці ў структуры прамысловасці па валавым дабаўленым кошце
4. Доля валавога дабаўленага кошту апрацоўчай прамысловасці ў валавым унутраным прадукце дзяржаў-членаў
5. Доля відаў эканамічнай дзейнасці высокага тэхналагічнага ўзроўню ў аб’ёме вытворчасці тавараў апрацоўчай прамысловасці
6. Тэмпы росту апрацоўчай прамысловасці дзяржаў-членаў у супастаўных цэнах у параўнанні з дынамікай сусветнай апрацоўчай прамысловасці
7. Тэмп росту інвестыцый у асноўны капітал у супастаўных цэнах да папярэдняга года
8. Адносіны інвестыцый у асноўны капітал апрацоўчай прамысловасці да ВУП
II. Індыкатары эфектыўнасці работы апрацоўчай 
прамысловасці дзяржаў-членаў
1. Прадукцыйнасць працы па валавым дабаўленым кошце ў апрацоўчай прамысловасці дзяржаў-членаў у параўнанні з сусветным узроўнем прадукцыйнасці працы ў апрацоўчай прамысловасці
2. Тэмпы росту прадукцыйнасці працы па валавым дабаўленым кошце ў прамысловасці ў цэлым і ў апрацоўчай прамысловасці ў прыватнасці
3. Удзельныя інвестыцыі на аднаго сярэдняспісачнага работніка
III. Індыкатары выкарыстання патэнцыялу рынку 
прамысловых тавараў у рамках Саюза
1. Змяненне долі тавараў апрацоўчай прамысловасці дзяржаў-членаў на рынку прамысловых тавараў у рамках Саюза ў справаздачным перыядзе ў параўнанні з папярэднім перыядам (паказчык разлічваецца па апрацоўчай прамысловасці ў цэлым і ў разрэзе асобных відаў дзейнасці)
2. Доля імпарту (прамежкавага спажывання) у кошце вырабленых тавараў апрацоўчай прамысловасці дзяржаў-членаў у справаздачным перыядзе
IV. Індыкатары знешняга гандлю
1. Аб’ём і тэмпы росту экспарту тавараў апрацоўчай прамысловасці дзяржаў-членаў у трэція краіны
2. Адносіны экспарту тавараў апрацоўчай прамысловасці ў трэція краіны да аб’ёму вытворчасці прамысловых тавараў у дзяржавах-членах
3. Доля тавараў па відах эканамічнай дзейнасці высокага тэхналагічнага ўзроўню ў экспарце тавараў апрацоўчай прамысловасці дзяржаў-членаў у трэція краіны
4. Доля экспарту тавараў апрацоўчай прамысловасці дзяржаў-членаў у трэція краіны ў агульным аб’ёме сусветнага экспарту
V. Індыкатары кааперацыйнага супрацоўніцтва
1. Аб’ём і тэмпы росту кааперацыйных паставак паміж дзяржавамі-членамі
2. Аб’ём і тэмпы росту кааперацыйных паставак у рамках гандлю з трэцімі краінамі
3. Індэкс вытворчай кааперацыі прамысловасці дзяржаў-членаў, вызначаны як адносіны аб’ёмаў кааперацыйных паставак паміж дзяржавамі-членамі да аб’ёму прамысловай вытворчасці ў апрацоўчай прамысловасці дзяржаў-членаў
4. Аб’ёмы назапашаных узаемных прамых інвестыцый у рамках Саюза
5. Індэкс уцягнутасці ў глабальныя сусветныя ланцужкі, вызначаны як адносіны аб’ёму кааперацыйных паставак у рамках гандлю з трэцімі краінамі да аб’ёму прамысловай вытворчасці ў апрацоўчай прамысловасці дзяржаў-членаў
_____________

	
	ДАДАТАК № 5
да Асноўных напрамкаў
прамысловага супрацоўніцтва
ў рамках Еўразійскага
эканамічнага саюза да 2030 года



ПЛАН
мерапрыемстваў па інфармацыйна-аналітычным суправаджэнні рэалізацыі Асноўных напрамкаў прамысловага супрацоўніцтва ў рамках Еўразійскага эканамічнага саюза да 2030 года
	Найменне мерапрыемства
	Выканаўца
	Тэрмін выканання
	Форма рэалізацыі

	Напрамак I. Выкарыстанне патэнцыялу рынку Еўразійскага эканамічнага саюза

	1.1. Развіццё кааперацыйных сувязей прамысловых комплексаў дзяржаў – членаў Еўразійскага эканамічнага саюза і фарміраванне вытворчых ланцужкоў у прыярытэтных відах эканамічнай дзейнасці для прамысловага супрацоўніцтва ў рамках Еўразійскага эканамічнага саюза

	1.1.1. Падрыхтоўка галіновых аглядаў у сферы прамысловасці
	Еўразійская эканамічная камісія (далей – Камісія), дзяржавы-члены Еўразійскага эканамічнага саюза (далей адпаведна – дзяржавы-члены, Саюз)
	штогод
	інфармацыйна-аналітычны агляд

	1.1.2. Фарміраванне прапаноў па развіцці прамысловай кааперацыі на аснове галіновых аглядаў у сферы прамысловасці
	Камісія,
дзяржавы-члены
	на пастаяннай аснове
	рэкамендацыі Камісіі (па меры неабходнасці)

	1.1.3. Падрыхтоўка агляду прамысловых магутнасцей у дзяржавах-членах
	Камісія
	штогод
	агляд, узгоднены з дзяржавамі-членамі, пратакольны запіс Калегіі Камісіі

	1.1.4. Падрыхтоўка дайджэсту аб стане і тэндэнцыях развіцця прамысловасці дзяржаў-членаў, уключаючы паказчыкі ўзаемнага і знешняга гандлю прамысловымі таварамі і прамысловага супрацоўніцтва дзяржаў-членаў
	Камісія, дзяржавы-члены
	штоквартальна
	дайджэст, размешчаны на партале прамысловасці на афіцыйным сайце Саюза

	1.1.5. Маніторынг рынку прамысловых тавараў у рамках Саюза, уключаючы ўлік вытворчых магутнасцей, якія маюць патэнцыял для кааперацыйнага супрацоўніцтва
	Камісія, дзяржавы-члены
	штогод
	даклад на пасяджэнні Калегіі Камісіі

	1.1.6. Маніторынг рэалізацыі Асноўных напрамкаў прамысловага супрацоўніцтва ў рамках Еўразійскага эканамічнага саюза да 2030 года (далей – Асноўныя напрамкі)
	Камісія, дзяржавы-члены
	штогод
	даклад на пасяджэнні Еўразійскага міжурадавага савета

	1.1.7. Фарміраванне зводных прагнозных балансаў попыту і прапановы дзяржаў-членаў па асноўных відах прамысловай прадукцыі
	Камісія, дзяржавы-члены
	штогод
	інфармацыя для разгляду на пасяджэнні Кансультатыўнага камітэта па прамысловасці

	1.1.8. Маніторынг сістэмаўтваральных прадпрыемстваў дзяржаў-членаў
	Камісія, дзяржавы-члены
	1 раз на 2 гады
	аналітычная інфармацыя (раздзел) у дакладзе аб маніторынгу рэалізацыі Асноўных напрамкаў

	1.1.9. Удзел у дзейнасці рабочай групы па каардынацыі праекта «Еўразійская сетка прамысловай кааперацыі, субкантрактацыі і трансферу тэхналогій»
	Камісія
	па меры неабходнасці
	інфармацыя ў дакладзе аб маніторынгу рэалізацыі Асноўных напрамкаў

	1.2. Рэалізацыя механізму ўзаемнага інфармавання дзяржаў-членаў аб нацыянальных прамысловых палітыках 
у дачыненні да адчувальных тавараў, прыярытэтных для прамысловага супрацоўніцтва ў рамках Саюза 
(па пераліку згодна з дадаткам № 2 у адпаведнасці з парадкам згодна з дадаткам № 3)

	1.2.1. Падрыхтоўка інфармацыі аб нарматыўных прававых актах, якія распрацоўваюцца ў рамках нацыянальных прамысловых палітык у дачыненні да адчувальных тавараў, прыярытэтных для прамысловага супрацоўніцтва ў рамках Саюза
	дзяржавы-члены
	на пастаяннай аснове
	інфармацыя (паведамленні) у Камісію

	1.2.2. Вядзенне на партале прамысловасці на афіцыйным сайце Саюза рэестра нарматыўных прававых актаў (праектаў актаў), прынятых (распрацаваных) дзяржавамі-членамі ў дачыненні да адчувальных тавараў
	Камісія
	на пастаяннай аснове
	вядзенне рэестра на партале прамысловасці на афіцыйным сайце Саюза

	1.2.3. Маніторынг і аналіз нарматыўных прававых актаў, якія прымаюцца дзяржавамі-членамі ў дачыненні да адчувальных тавараў
	Камісія, дзяржавы-члены
	на пастаяннай аснове
	інфармацыя ў рэестр на партале прамысловасці на афіцыйным сайце Саюза

	1.2.4. Арганізацыя (па меры неабходнасці) кансультацый дзяржаў-членаў перад прыняццем мер прамысловай палітыкі ў дачыненні да адчувальных тавараў для ўліку ўзаемных пазіцый дзяржаў-членаў
	Камісія, дзяржавы-члены
	па меры неабходнасці
	пратаколы нарад

	1.2.5. Падрыхтоўка справаздачы аб выкананні дзяржавамі-членамі актаў органаў Саюза ў дачыненні да адчувальных тавараў
	Камісія
	штоквартальна
	справаздача для накіравання дзяржавам-членам

	
	
	штогод
	справаздача на пасяджэнні Кансультатыўнага камітэта па прамысловасці

	1.3. Развіццё і лакалізацыя сумеснай вытворчасці на тэрыторыях дзяржаў-членаў у прыярытэтных для іх напрамках

	1.3.1. Вядзенне карты індустрыялізацыі Саюза
	Камісія
	на пастаяннай аснове
	суправаджэнне інфармацыйнага рэсурсу на партале прамысловасці на афіцыйным сайце Саюза

	1.3.2. Прадастаўленне актуальнай інфармацыі па праектах для карты індустрыялізацыі Саюза
	дзяржавы-члены
	на пастаяннай аснове
	паведамленні дзяржаў-членаў у Камісію

	1.3.3. Выпрацоўка прапаноў, накіраваных на садзейнічанне ў выбудоўванні кааперацыйных вытворчых ланцужкоў і стварэнне сумесных вытворчасцей
	Камісія, 
дзяржавы-члены
	пры неабходнасці
	прапановы для разгляду на пасяджэнні камісіі па кааперацыі і імпартазамяшчэнні ў прыярытэтных і высокатэхналагічных галінах прамысловасці ў рамках Саюза

	1.3.4. Удзел у фарміраванні пераліку тавараў, у дачыненні да якіх мэтазгодна вызначыць умовы, вытворчыя і тэхналагічныя аперацыі, пры выкананні якіх тавар будзе лічыцца таварам, што паходзіць з дзяржавы-члена, у рамках Правіл вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджаных Рашэннем Савета Еўразійскай эканамічнай камісіі ад 23 лістапада 2020 г. № 105
	Камісія, 
дзяржавы-члены
	па меры неабходнасці
	інфармацыя ў дакладзе аб маніторынгу рэалізацыі Асноўных напрамкаў

	1.4. Развіццё механізмаў падтрымкі рэалізацыі сумесных кааперацыйных праектаў у галінах прамысловасці

	1.4.1. Падрыхтоўка інфармацыі аб ходзе выкарыстання механізму аказання фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці
	Камісія
	1 раз на паўгоддзе
	даклад на пасяджэнні Савета Камісіі

	1.4.2. Удасканальванне інструментаў фінансавай падтрымкі сумесных кааперацыйных праектаў у галінах прамысловасці
	Камісія, 
дзяржавы-члены
	па меры неабходнасці
	унясенне змяненняў у акты органаў Саюза (пры неабходнасці)

	1.4.3. Павышэнне інфармаванасці прамысловых прадпрыемстваў, фінансавых арганізацый і інстытутаў развіцця дзяржаў-членаў у пытаннях фінансавання сумесных кааперацыйных праектаў у галінах прамысловасці на ўзаемавыгаднай аснове
	Камісія, 
дзяржавы-члены
	на пастаяннай аснове
	размяшчэнне на афіцыйным сайце Саюза інфармацыйнага банера і тэматычнага блока па фінансаванні прамысловай кааперацыі ў раздзеле «Сэрвісы», актуалізацыя матэрыялаў у блоку па меры неабходнасці;
размяшчэнне на сайце Саюза і на старонках Камісіі ў сацыяльных сетках відэаролікаў з актуальнымі каментарыямі члена Калегіі (Міністра) па прамысловасці і аграпрамысловым комплексе Камісіі аб хадзе выкарыстання механізму фінансавання прамысловай кааперацыі;
правядзенне экспертных нарад і кансультацый з дзяржавамі-членамі па пытаннях рэалізацыі механізму фінансавання прамысловай кааперацыі;
удзел у тэматычных мерапрыемствах (выставах, форумах, кангрэсах і пад.)

	1.5. Прапрацоўка пытанняў, якія датычацца ліквідацыі бар’ераў і максімальнага скарачэння выключэнняў
 і абмежаванняў на ўнутраным рынку Саюза

	1.5.1. Выяўленне перашкод на ўнутраным рынку Саюза ў рамках дзейнасці галіновых рабочых груп і маніторынгу сістэмаўтваральных прадпрыемстваў
	Камісія, дзяржавы-члены
	на пастаяннай аснове
	інфармацыйна-аналітычныя матэрыялы для ўключэння ў даклад аб маніторынгу рэалізацыі Асноўных напрамкаў

	1.5.2. Разгляд зваротаў прамысловых прадпрыемстваў і асацыяцый сумесна з упаўнаважанымі органамі дзяржаў-членаў
	Камісія, дзяржавы-члены
	на пастаяннай аснове
	пратакольны запіс кансультацый (пры неабходнасці)

	1.5.3. Распрацоўка прапаноў у рамках работы па ліквідацыі бар’ераў і максімальным скарачэнні абмежаванняў і выключэнняў для разгляду органамі Саюза, а таксама па фарміраванні ўмоў для вытворчай кааперацыі
	Камісія, дзяржавы-члены
	па меры неабходнасці
	інфармацыя ў дакладзе аб маніторынгу рэалізацыі Асноўных напрамкаў

	1.6. Садзейнічанне ўцягненню ў прамысловую кааперацыю суб’ектаў малога і сярэдняга прадпрымальніцтва дзяржаў-членаў

	1.6.1. Правядзенне ацэнкі ступені ўцягнутасці суб’ектаў малога і сярэдняга прадпрымальніцтва ў прамысловую кааперацыю
	Камісія, 
дзяржавы-члены
	2026 год
	інфармацыйны даклад на пасяджэнні Калегіі Камісіі

	1.6.2. Падрыхтоўка інфармацыі аб мерах падтрымкі суб’ектаў малога і сярэдняга прадпрымальніцтва ў трэціх краінах на аснове найлепшых сусветных практык
	Камісія, 
дзяржавы-члены
	2027 год
	інфармацыйны даклад на пасяджэнні Калегіі Камісіі

	1.6.3. Садзейнічанне ўцягненню ў прамысловую кааперацыю суб’ектаў малога і сярэдняга прадпрымальніцтва дзяржаў-членаў
	Камісія, 
дзяржавы-члены
	2028 год
	інфармацыя для размяшчэння на афіцыйным сайце Саюза

	Напрамак II. Развіццё прамыслова-тэхналагічнага супрацоўніцтва

	2.1. Тэхналагічнае прагназаванне ў рамках Саюза

	2.1.1. Вывучэнне тэндэнцый развіцця тэхналогій, рынкаў інавацыйных тавараў у свеце і ў рамках Саюза
	Камісія, 
дзяржавы-члены
	на пастаяннай аснове
	аналітычныя агляды для разгляду на пасяджэнні Кансультатыўнага камітэта па прамысловасці

	2.1.2. Падрыхтоўка прапаноў па перспектыўных напрамках тэхналагічнага супрацоўніцтва ў рамках Саюза
	Камісія, 
дзяржавы-члены
	па меры неабходнасці
	рэкамендацыі Калегіі Камісіі (пры неабходнасці)

	2.1.3. Абмен досведам па распрацоўцы і вытворчасці запатрабаванага тэхналагічнага абсталявання для апрацоўчай прамысловасці, а таксама па ўкараненні лічбавых тэхналогій у тэхналагічныя працэсы прамысловай вытворчасці
	Камісія, 
дзяржавы-члены
	на пастаяннай аснове
	прапановы для разгляду на пасяджэнні Кансультатыўнага камітэта па прамысловасці

	2.1.4. Інфармацыйнае забеспячэнне ўзаемадзеяння суб’ектаў гаспадарання і навуковых арганізацый пры садзейнічанні ўпаўнаважаных органаў шляхам публікацыі на партале прамысловасці на афіцыйным сайце Саюза пералікаў:
навукова-даследчых арганізацый дзяржаў-членаў;
завершаных навукова-даследчых і доследна-канструктарскіх работ у прамысловай сферы, а таксама тых, якія праводзяцца і якія плануюцца, факт правядзення якіх не з’яўляецца дзяржаўнай або камерцыйнай тайнай;
тэхналагічных кампаній (стартапаў) дзяржаў-членаў;
цэнтраў калектыўнага карыстання навуковым абсталяваннем і ўнікальнымі навуковымі ўстаноўкамі ў дзяржавах-членах;
інжынірынгавых цэнтраў дзяржаў-членаў
	Камісія, 
дзяржавы-члены
	на пастаяннай аснове
	інфармацыя, размешчаная на партале прамысловасці на афіцыйным сайце Саюза

	2.1.5. Падрыхтоўка агляду сусветных тэндэнцый і выпрацоўка прапаноў па падыходах да мер падтрымкі навукова-даследчых і доследна-канструктарскіх работ з улікам найлепшых сусветных практык
	Камісія, 
дзяржавы-члены
	2026 год
	даклад на пасяджэнні Калегіі Камісіі

	2.2. Супрацоўніцтва ў сферы «зялёных» тэхналогій і павышэнне экалагічнасці прамысловых вытворчасцей

	2.2.1. Падрыхтоўка прапаноў па распрацоўцы і ўкараненні новых вытворчых працэсаў і тэхналогій, накіраваных на зніжэнне выкідаў забруджвальных рэчываў і парніковых газаў
	Камісія, 
дзяржавы-члены
	2026 год, (далей – пры неабходнасці)
	даклад на пасяджэнні Кансультатыўнага камітэта па прамысловасці

	2.2.2. Аналіз міжнароднага досведу трэціх краін па прымяненні тэхналогій, тэхнікі і абсталявання ў сферы выкарыстання прыродных рэсурсаў (правядзення вышукальных, разведвальных работ і здабычы, у тым ліку ў працэсе першаснай перапрацоўкі (апрацоўкі) сыравіны)
	Камісія, 
дзяржавы-члены
	2027 год
	даклад для накіравання ў дзяржавы-члены

	2.2.3. Выпрацоўка прапаноў па прымяненні перадавых тэхналогій, тэхнікі і абсталявання з мэтай рацыянальнага выкарыстання прыродных рэсурсаў пры правядзенні вышукальных, разведвальных работ і здабычы, у тым ліку ў працэсе першаснай перапрацоўкі (апрацоўкі) сыравіны
	Камісія, 
дзяржавы-члены
	2028 год
	пратакольны запіс Кансультатыўнага камітэта па прамысловасці

	2.2.4. Абмен досведам па пытаннях перапрацоўкі і рацыянальнага выкарыстання адходаў вытворчасці і спажывання
	дзяржавы-члены, 
Камісія
	на пастаяннай аснове
	арганізацыя і ўдзел у сумесных мерапрыемствах (круглыя сталы, канферэнцыі, выставы)

	2.2.5. Вывучэнне пытання ўцягнення ў гаспадарчы абарот другаснай сыравіны з мэтай скарачэння страт пры выкарыстанні каштоўных рэсурсаў
	Камісія, 
дзяржавы-члены
	2028 год
	агляд для накіравання ў дзяржавы-члены

	2.2.6. Выпрацоўка прапаноў па забеспячэнні сферы перапрацоўкі і выкарыстання адходаў вытворчасці і спажывання тэхналогіяй, тэхнікай і абсталяваннем
	Камісія, 
дзяржавы-члены
	2028 год
	пратакольны запіс Кансультатыўнага камітэта па прамысловасці

	2.3. Узаемадзеянне ў сферы развіцця індустрыяльна-інавацыйнай інфраструктуры

	2.3.1. Арганізацыя ўзаемадзеяння ў рамках еўразійскіх тэхналагічных платформаў і выпрацоўка прапаноў па павышэнні эфектыўнасці іх работы
	Камісія, 
дзяржавы-члены
	на пастаяннай аснове
	распараджэнне Савета (пры неабходнасці)

	2.3.2. Правядзенне маніторынгу дзейнасці еўразійскіх тэхналагічных платформаў
	Камісія, дзяржавы-члены, еўразійскія тэхналагічныя платформы, прадстаўнікі бізнес-супольнасцей, навуковыя і вытворчыя арганізацыі (па ўзгадненні)
	1 раз на 2 гады
	даклад на пасяджэнні Калегіі Камісіі (пры неабходнасці)

	2.3.3. Фарміраванне прапаноў з улікам ініцыятыў вядучых прамысловых, навуковых арганізацый дзяржаў-членаў і ўдзельнікаў еўразійскіх тэхналагічных платформаў па актуальных напрамках тэхналагічнага развіцця
	Камісія, дзяржавы-члены, еўразійскія тэхналагічныя платформы (па ўзгадненні)
	на пастаяннай аснове
	інфармацыя для разгляду на пасяджэнні Кансультатыўнага камітэта па прамысловасці (пры неабходнасці)

	2.3.4. Прапрацоўка ўдзельнікамі еўразійскіх тэхналагічных платформаў ініцыятыў па міждзяржаўных праграмах і праектах
	Камісія, дзяржавы-члены, еўразійскія тэхналагічныя платформы (па ўзгадненні)
	на пастаяннай аснове
	ініцыятыўныя прапановы аб распрацоўцы міждзяржаўных праграм і праектаў (пры неабходнасці)

	2.3.5. Стварэнне ўмоў для фарміравання суб’ектамі гаспадарання дзяржаў-членаў цэнтраў еўразійскіх кампетэнцый на базе еўразійскіх тэхналагічных платформаў
	Камісія, дзяржавы-члены, суб’екты гаспадарання дзяржаў-членаў (па ўзгадненні)
	пры неабходнасці
	рэкамендацыя Калегіі Камісіі (пры неабходнасці)

	2.4. Узаемадзеянне ў сферы лічбавай трансфармацыі прамысловасці 
і выкарыстанне магчымасцей інтэграванай інфармацыйнай сістэмы

	2.4.1. Стварэнне на афіцыйным сайце Саюза партала прамысловасці
	Камісія
	2025 год
	інфармацыйны рэсурс на партале прамысловасці на афіцыйным сайце Саюза

	2.4.2. Садзейнічанне ўзаемадзеянню па пытаннях укаранення лічбавых тэхналогій у тэхналагічныя працэсы прамысловай вытворчасці
	Камісія, дзяржавы-члены
	на пастаяннай аснове (пры неабходнасці)
	удзел у форумах, выставах, іншых мерапрыемствах

	2.4.3. Вывучэнне сусветных практык укаранення штучнага інтэлекту ў сферы прамысловасці з улікам тэхнічных і прававых рашэнняў
	Камісія, дзяржавы-члены
	2027 год
	даклад на пасяджэнні Калегіі Камісіі

	Напрамак III. Развіццё супрацоўніцтва на экспартных рынках

	3.1. Узаемадзеянне па пытаннях развіцця прамысловага супрацоўніцтва з трэцімі краінамі 
з улікам асноўных напрамкаў міжнароднай дзейнасці

	3.1.1. Ажыццяўленне дыялогу з міжнароднымі арганізацыямі і міжнароднымі інтэграцыйнымі аб’яднаннямі ў сферы прамысловасці
	Камісія, 
дзяржавы-члены
	на пастаяннай аснове
	арганізацыя і (або) удзел на перагаворных пляцоўках з прадстаўнікамі міжнародных арганізацый і міжнародных інтэграцыйных аб’яднанняў і інфармацыя для ўключэння ў справаздачу аб міжнароднай дзейнасці, якая прадстаўляецца на разгляд Вышэйшаму Еўразійскаму эканамічнаму савету

	3.1.2. Развіццё супрацоўніцтва з трэцімі краінамі па пытаннях абмену досведам і міжнароднага кааперацыйнага ўзаемадзеяння ў прамысловай сферы
	Камісія, 
дзяржавы-члены
	на пастаяннай аснове
	арганізацыя і (або) удзел у сумесных мерапрыемствах і інфармацыя для ўключэння ў справаздачу аб міжнароднай дзейнасці, якая прадстаўляецца на разгляд Вышэйшаму Еўразійскаму эканамічнаму савету

	3.2. Узаемадзеянне ў сферы прасоўвання сумесна вырабленай прамысловай прадукцыі дзяржаў-членаў на рынкі трэціх краін

	3.2.1. Абмен досведам па выкарыстанні дзяржавамі-членамі практычных інструментаў для павелічэння аб’ёмаў экспарту прамысловай прадукцыі, пашырэння яго геаграфіі і ўмацавання пазіцый на міжнародным рынку
	Камісія, 
дзяржавы-члены
	на пастаяннай аснове
	арганізацыя і ўдзел у сумесных мерапрыемствах

	3.2.2. Аналіз найлепшых сусветных практык падтрымкі экспарту сумесна вырабленай прадукцыі
	Камісія
	1 раз на 2 гады
	даклад на пасяджэнні Калегіі Камісіі

	3.2.3. Размяшчэнне на афіцыйным сайце Саюза інфармацыі аб правядзенні выставачна-кірмашовых мерапрыемстваў у трэціх краінах у рамках прымянення мер нефінансавай падтрымкі экспарту прадукцыі дзяржаў-членаў на рынкі трэціх краін у прыярытэтных для прамысловага супрацоўніцтва галінах
	Камісія
	на пастаяннай аснове
	інфармацыя, якая накіроўваецца ў дзяржавы-члены і размяшчаецца на афіцыйным сайце Саюза

	3.2.4. Аналіз перспектыўных рынкаў і галін прамысловасці для сумеснага экспарту прадукцыі дзяржаў-членаў і выпрацоўка пры неабходнасці адпаведных рэкамендацый для дзяржаў-членаў
	Камісія
	штогод
	даклад на пасяджэнні Калегіі Камісіі

